BEGRUNDELSE

1. Baggrund for forslaget

· Begrundelse og formål

a) Udvidet anvendelse af en forhøjet medfinansieringsfrist for medlemsstater, som er truet af alvorlige vanskeligheder med hensyn til deres finansielle stabilitet

Den vedvarende finansielle og økonomiske krise har lagt de enkelte landes finansielle ressourcer under pres, samtidig med at medlemsstaterne forfølger de politikker, der er nødvendige for at sikre finanspolitisk konsolidering. I denne sammenhæng er en smidig gennemførelse af samhørighedsprogrammerne særlig vigtig for investeringer i vækst og beskæftigelse.

Gennemførelsen af programmerne er ofte en udfordring, ikke mindst på grund af de likviditetsproblemer, der opstår som følge af finanspolitisk konsolidering. Det er navnlig tilfældet for de medlemsstater, der er blevet hårdest ramt af krisen og har modtaget finansiel støtte under et tilpasningsprogram. Indtil videre har syv lande modtaget finansiel støtte og aftalt et makroøkonomisk tilpasningsprogram med Kommissionen. Der er tale om Cypern, Ungarn, Rumænien, Letland, Portugal, Grækenland og Irland, i det følgende benævnt "programlande". Ungarn, Rumænien og Letland er ikke længere omfattet af et tilpasningsprogram.

For at sikre, at disse medlemsstater (eller enhver anden medlemsstat, som i fremtiden måtte få gavn af sådanne støtteprogrammer) viderefører gennemførelsen af samhørighedsprogrammerne og fortsat udbetaler midler til projekter, indeholder det aktuelle forslag bestemmelser, som giver Kommissionen mulighed for at foretage forhøjede betalinger til disse lande i den periode, de er omfattet støttemekanismerne, uden at ændre deres samlede tildeling under samhørighedspolitikken for perioden 2007-2013. Det giver medlemsstaterne yderligere finansielle ressourcer på et kritisk tidspunkt og letter den videre gennemførelse af programmerne.

b) Opfølgning af Det Europæiske Råds konklusioner af 8. februar 2013, punkt 87

Det Europæiske Råd har anmodet Kommissionen om at undersøge praktiske løsninger for at reducere risikoen for automatisk frigørelse af midler fra de nationale rammebeløb for 2007-2013 for Rumæniens og Slovakiets vedkommende, herunder gennem ændring af forordning (EF) nr. 1083/2006[1] (i det følgende benævnt "den generelle forordning") (Rådets konklusioner af 8. februar 2013, punkt 87). Bestemmelserne i Det Europæiske Råds aftale af 8. februar om at lægge et loft over de nationale tildelinger på 110 % af deres niveau i reale termer for perioden 2007-2013 berører både Slovakiet og Rumænien (punkt 46 i konklusionerne). Dette vil blive afspejlet i punkt [13 i bilag IIIa til forordningen om fælles bestemmelser om den finansielle ramme].

Ovenstående elementer er afhængige af de igangværende drøftelser mellem Europa-Parlamentet, Rådet og Kommissionen og den lovgivningsmæssige proces samt godkendelsen af den flerårige finansielle ramme og forordningen om fælles bestemmelser.

Efter at have undersøgt praktiske løsninger for at reducere risikoen for automatisk frigørelse for Rumæniens og Slovakiets vedkommende, står det klart, at denne risiko kan reduceres betydeligt uden at ændre den generelle forordning. For at gennemføre den aftale, som fremgår af Det Europæiske Råds konklusioner, og lette kapitaloptagelsen af de midler, der er blevet tildelt Rumænien og Slovakiet for perioden 2007-2013, er det nødvendigt at udsætte frigørelsesfristen for disse to medlemsstater. Under hensyntagen til punkt 8 i Det Europæiske Råds konklusioner – der som en integrerende del af aftalen om den finansielle ramme fastholder en stringent anvendelse af frigørelsesreglerne inden for alle udgiftsområderne, navnlig reglerne for automatiske frigørelser – omfatter den forslåede udsættelse forpligtelserne for 2011 og 2012. Dermed vil den automatiske frigørelse af forpligtelserne for 2011 ikke finde sted ved udgangen af 2013, men ved udgangen af 2014, og den automatiske frigørelse for 2012 vil ikke finde sted ved udgangen af 2014, men ved udgangen af 2015.

Den sidste dato for udgifternes støtteberettigelse for programmeringsperioden er stadig den 31. december 2015. De forlængede frister forventes at hjælpe Rumænien og Slovakiet med at overvinde alle vanskeligheder ved gennemførelsen af programmerne og reducere risikoen for frigørelse i 2013 og 2014, samtidig med at den disciplin og de incitamenter, der er nødvendige for en rettidig afslutning af programmeringsperioden 2007-2013, fastholdes. Dermed vil fokus hurtigst muligt kunne rettes mod gennemførelsen af programmerne for perioden 2014-2020.

· Gældende bestemmelser på det område, som forslaget vedrører

I artikel 77 i den generelle forordning fastslås det, at de mellemliggende betalinger og betalinger af saldoen beregnes ved anvendelse af den medfinansieringssats, der er fastsat i Kommissionens afgørelse om det pågældende operationelle program for hver prioritet. Artiklen indeholder desuden en bestemmelse om en forhøjet medfinansieringssats for programlande. Denne bestemmelse finder indtil videre anvendelse indtil den 31. december 2013.

I artikel 93 i den generelle forordning fastslås det, at Kommissionen automatisk frigør beløb, for hvilke der ikke er fremsendt betalingsanmodninger senest ved udgangen af det andet år (tredje år for medlemsstater, hvis BNP fra 2001 til 2003 lå på under 85 % af EU-25-gennemsnittet vedrørende forpligtelser, der er indgået for programmerne mellem 2008 og 2013) med en særlig behandling af budgetforpligtelsen for 2007.

· Overensstemmelse med EU's andre politikker og mål

Forslaget er i overensstemmelse med andre forslag og initiativer vedtaget af Kommissionen som reaktion på finanskrisen.

2. RESULTATER AF KONSEKVENSANALYSER OG HØRINGER AF INTERESSEREDE PARTER

· Høring af interesserede parter

Ingen høring af eksterne interesseparter.

· Ekspertbistand

Der har ikke været behov for ekstern ekspertbistand.

· Konsekvensanalyse

Forslaget vil give Kommissionen mulighed for at supplere betalinger til programlande indtil udgangen af perioden 2007-2013. Forhøjelsen vil bestå af et beløb, der beregnes ved at lægge 10 procentpoint til den medfinansieringssats, der gælder for programmernes prioriteter, og finder anvendelse på de udgifter, der for nylig er anmeldt i den pågældende periode, indtil loftet for betalinger er nået.

Samtidig vil det give Rumænien og Slovakiet mulighed for at forelægge udgiftsanmeldelser helt indtil udgangen af 2014 og ikke indtil udgangen af 2013 for 2011-forpligtelser, og helt indtil afslutningen af programmet og ikke indtil udgangen af 2014 for 2012-forpligtelser. Dette vil reducere risikoen for automatisk frigørelse af 2011- og 2012-forpligtelserne.

Fondenes samlede finansielle tildeling for perioden til de berørte lande og programmer forbliver uændret.

3. Juridiske aspekter af forslaget

· Oversigt over de foreslåede foranstaltninger

Det foreslås at ændre artikel 77 i den generelle forordning, således at Kommissionen indtil udgangen af perioden 2007-2013 fortsat kan refundere de udgifter, der for nylig er anmeldt, med et forhøjet beløb, der beregnes ved at lægge 10 procentpoint til den medfinansieringssats, der gælder for den pågældende prioritet.

Ved anvendelse af denne supplerende betaling kan medfinansieringssatsen for programmet ikke overstige de maksimale lofter i bilag III til den generelle forordning med mere end 10 procentpoint. Desuden kan fondenes bidrag til den pågældende prioritet ikke overstige det beløb, der er anført i Kommissionens afgørelse om godkendelse af det operationelle program.

Det foreslås desuden at ændre artikel 93 i den generelle forordning, således at det bliver muligt at udsætte den automatiske frigørelsesperiode for de forpligtelser, der er indgået for 2011 og 2012 for Rumæniens og Slovakiets vedkommende.

· Retsgrundlag

Den generelle forordning fastlægger de fælles regler, som gælder for de tre fonde. I overensstemmelse med princippet om delt forvaltning mellem Kommissionen og medlemsstaterne indeholder denne forordning bestemmelser om programmeringsforløb og forvaltningsordninger, herunder for finansiel forvaltning, af programmer, overvågning, finanskontrol og evaluering af projekter.

· Nærhedsprincippet

Forslaget er i overensstemmelse med nærhedsprincippet, idet det sigter mod at yde forhøjet støtte gennem strukturfondene og Samhørighedsfonden til visse medlemsstater, som har haft alvorlige vanskeligheder, navnlig med hensyn til økonomisk vækst og finansiel stabilitet, og som har oplevet en forværring af deres underskud og gæld, som også skyldes de internationale økonomiske og finansielle forhold. I denne forbindelse er det nødvendigt, at der på EU-plan indføres en midlertidig ordning, som gør det muligt for Kommissionen at forhøje refusionen på grundlag af de godkendte udgifter under strukturfondene og Samhørighedsfonden.

Forslaget er desuden i overensstemmelse med nærhedsprincippet, idet det giver visse medlemsstater længere tid til at bruge de midler, der er indgået forpligtelser for i 2011 og 2012. Denne regel har allerede været anvendt på EU-plan.

· Proportionalitetsprincippet

Forslaget er i overensstemmelse med proportionalitetsprincippet.

En udvidet anvendelse af den forhøjede medfinansieringssats står i et rimeligt forhold til den vedvarende økonomiske krise og til de andre foranstaltninger, der er truffet for at hjælpe de berørte medlemsstater.

Udsættelsen af fristen for automatisk frigørelse er desuden rimelig, idet den er rettet mod de medlemsstater, som ville få lagt loft over deres finansielle tildelinger for perioden 2014-2020 af Det Europæiske Råds aftale, og idet den bidrager til at reducere risikoen for at miste yderligere tildelinger fra perioden 2007-2013 på grund af automatisk frigørelse.

· Reguleringsmiddel/reguleringsform

Foreslået reguleringsmiddel: ændring af gældende lovgivning.

Kommissionen har undersøgt det råderum, som den retlige ramme giver, og finder det nødvendigt i lyset af de hidtidige erfaringer at fremlægge forslag om ændringer af den generelle forordning.

4. Virkninger for budgettet

Forslaget påvirker ikke forpligtelsesbevillingerne, da der ikke er foreslået nogen ændringer af de maksimale finansieringsbeløb fra strukturfondene og Samhørighedsfonden, som er fastsat i de operationelle programmer for programmeringsperioden 2007-2013.

For så vidt angår betalingsforpligtelser er forslaget om supplerende betalinger budgetneutralt. Det kan dog medføre større refusioner til de berørte medlemsstater i 2014, men disse vil blive udlignet ved afslutningen i 2017. De ekstra betalingsbevillinger i forbindelse med dette forslag vil indebære en forhøjelse af betalingsbevillingerne (for 2014 på ca. 484 mio. EUR), som der kompenseres for ved udgangen af programmeringsperioden. De samlede betalingsbevillinger for hele programmeringsperioden forbliver dermed uændrede.

De budgetmæssige virkninger af forslaget om at udsætte den automatiske frigørelse med et år for Rumæniens og Slovakiets vedkommende ændrer ikke de samlede forpligtelsesbevillinger. Derimod kan det have en positiv nettovirkning på de samlede betalingsbevillinger i de kommende år som følge af den reducerede risiko for frigørelse.

2013/0156 (COD)

Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 1083/2006 for så vidt angår visse bestemmelser om finansiel forvaltning for visse medlemsstater, som er i eller trues af alvorlige vanskeligheder med hensyn til deres finansielle stabilitet, og om frigørelsesreglerne for visse medlemsstater

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 177,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg[2],

under henvisning til udtalelse fra Regionsudvalget[3],

efter den almindelige lovgivningsprocedure, og

ud fra følgende betragtninger:

(1) Den globale finansielle krise og økonomiske nedgang, som er af hidtil uset omfang, har i alvorlig grad skadet den økonomiske vækst og den finansielle stabilitet og forårsaget en kraftig forringelse af de finansielle og økonomiske forhold i flere medlemsstater. Der er især visse medlemsstater, som er i eller trues af alvorlige vanskeligheder, navnlig problemer med deres økonomiske vækst og finansielle stabilitet, og af en forværring af deres underskud og gæld, som også skyldes de internationale økonomiske og finansielle forhold.

(2) Der er allerede blevet truffet en række vigtige foranstaltninger til imødegåelse af krisens negative virkninger, herunder lovgivningsændringer, men man mærker for alvor finanskrisens indvirkning på realøkonomien, arbejdsmarkedet og borgerne. Presset på medlemsstaternes finansielle ressourcer vokser, og derfor bør der tages yderligere skridt til at lette dette pres via maksimal og bedst mulig udnyttelse af midlerne fra strukturfondene og Samhørighedsfonden. I betragtning af de vedvarende økonomiske vanskeligheder er det nødvendigt at udsætte anvendelsen af de vedtagne foranstaltninger ved ændring af Europa-Parlamentets og Rådets forordning (EU) nr. 1311/2011[4]. Disse foranstaltninger blev vedtaget i henhold til artikel 122, stk. 2, artikel 136 og 143 i traktaten om Den Europæiske Unions funktionsmåde (TEUF).

(3) For at lette forvaltningen af EU-midlerne, bidrage til at fremskynde investeringer i medlemsstaterne og regionerne og stille flere midler til rådighed for økonomien blev Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999[5] ændret ved Europa-Parlamentets og Rådets forordning (EU) nr. 1311/2011 for at forhøje mellemliggende betalinger fra strukturfondene og Samhørighedsfonden med et beløb, der svarer til 10 procentpoint over den gældende medfinansieringssats for hver prioritet for medlemsstater, der er i alvorlige vanskeligheder med hensyn til deres finansielle stabilitet og har anmodet om at gøre brug af denne foranstaltning.

(4) Artikel 66, stk. 6, i forordning (EF) nr. 1083/2006 tillader anvendelse af en forhøjet medfinansieringssats indtil den 31. december 2013. Eftersom visse medlemsstater stadig står over for alvorlige vanskeligheder med hensyn til deres finansielle stabilitet bør anvendelsesperioden for en forhøjet medfinansieringssats imidlertid ikke begrænses til den 31. december 2013.

(5) [Europa-Parlamentets og Rådets forordning (EU) nr. …] [Den fremtidige forordning om fælles bestemmelser] har til formål at bidrage til, at samhørighedsmedfinansieringen på passende vis koncentreres om de mindst udviklede regioner og medlemsstater. For at bidrage til reduktionen af ulighederne i de gennemsnitlige støtteintensiteter pr. indbygger vil den maksimale (loftet for) overførsel fra fondene til hver medlemsstat i henhold til den fremtidige forordning blive fastlagt til 2,35 % af den pågældende medlemsstats BNP. Dette loft vil blive anvendt på årsbasis og vil – i givet fald – forholdsmæssigt reducere alle overførsler (bortset fra de mere udviklede regioner og europæisk territorialt samarbejde) til den pågældende medlemsstat med henblik på at opnå den maksimale overførsel. For medlemsstater, der er tiltrådt EU inden 2013, og hvis gennemsnitlige reelle BNP-vækstrate for perioden 2008-2010 var mindre end -1 %, vil den maksimale overførsel være 2,59 %.

(6) Forordning (EU) nr. …/…[forordningen om fælles bestemmelser] lægger et loft over tildelingerne til hver medlemsstat på 110 % af deres niveau i faste priser for perioden 2007-2013. Medlemsstater, som er berørt af dette loft, bør beskyttes yderligere mod risikoen for automatisk frigørelse af tildelinger i perioden 2007-2013.

(7) I sine konklusioner af 8. februar 2013 anmodede Det Europæiske Råd Kommissionen om at undersøge praktiske løsninger for at reducere risikoen for automatisk frigørelse af fondsmidlerne fra de nationale rammebeløb for 2007-2013 for Rumæniens og Slovakiets vedkommende, herunder gennem ændring af forordning (EF) nr. 1083/2006.

(8) Det Europæiske Råd understregede desuden behovet for at sikre et omfang og en profil for betalingerne inden for alle udgiftsområder, der er til at håndtere, for at begrænse omfanget af uindfriede forpligtelser, navnlig ved at anvende reglerne for automatiske frigørelser inden for alle udgiftsområder. Derfor bør bestemmelser, som ophæver frigørelsesreglerne for medlemsstater, der er berørt af det loft, der er fastlagt i forordning (EU) nr. …/… [forordningen om fælles bestemmelser], være balancerede i forhold til deres virkninger for uindfriede budgetmæssige forpligtelser.

(9) Fristen for beregning af den automatiske frigørelse af den årlige budgetforpligtelse for regnskabsårene 2011 og 2012 bør udsættes med et år, men budgetforpligtelsen for 2012, som stadig er åben den 31. december 2015, skal være begrundet senest den 31. december 2015. Dette bør bidrage til at forbedre kapitaloptagelsen af de midler, som der er indgået forpligtelser for til de operationelle programmer i de medlemsstater, der er berørt af loftet over fremtidige tildelinger under Samhørighedspolitikken på 110 % af deres niveau i faste priser for perioden 2007-2013. Det er nødvendigt med en sådan fleksibilitet, eftersom gennemførelsen af programmerne især i disse medlemsstater skrider langsommere frem end forventet.

(10) I betragtning af krisen, som er af hidtil uset omfang, er der behov for en hurtig vedtagelse af støtteforanstaltninger, og derfor bør denne forordning træde i kraft på dagen for offentliggørelsen i Den Europæiske Unions Tidende.

(11) Forordning (EF) nr. 1083/2006 bør ændres i overensstemmelse hermed —

VEDTAGET DENNE FORORDNING:

Artikel 1

I forordning (EF) nr. 1083/2006 foretages følgende ændringer:

1) Artikel 77, stk. 6, udgår.

2) Artikel 93 ændres således:

a) Følgende indsættes som stk. 2b:

"2b. Uanset stk. 1, første afsnit, og stk. 2, er den i stk. 1 omhandlede frist den 31. december i det tredje år efter året for indgåelsen af den årlige budgetforpligtelse under de operationelle programmer fra 2007 til 2012 for medlemsstater, for hvilke der er indført et loft over deres tildelinger under Samhørighedspolitikken i programmeringsperioden 2014-2020 på 110 % af deres niveau i faste priser for perioden 2007-2013."

b) I stk. 3 tilføjes som andet afsnit:

"Første afsnit berører ikke anvendelsen af den frist, der er fastlagt i artikel 93, stk. 2b, for budgetforpligtelsen for 2012 for de i nævnte stykke omhandlede medlemsstater."

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Strasbourg, den […].

På Europa-Parlamentets vegne På Rådets vegne

Formand Formand

FINANSIERINGSOVERSIGT TIL FORSLAGET

1. FORSLAGETS BETEGNELSE

Forslag til Europa-Parlamentets og Rådets forordning om ændring af Rådets forordning (EF) nr. 1083/2006 for så vidt angår visse bestemmelser om finansiel forvaltning for visse medlemsstater, som er i eller trues af alvorlige vanskeligheder med hensyn til deres finansielle stabilitet, og om frigørelsesreglerne for visse medlemsstater.

2. ABM/ABB-RAMME

Berørt(e) politikområde(r) og dermed forbundne aktiviteter:

Regionalpolitik: ABB-aktivitet 13.03

Beskæftigelse, Sociale Anliggender og Arbejdsmarkedsforhold: ABB-aktivitet 04.02

ABB-aktivitet 13.04

3. BUDGETPOSTER

3.1. Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. BA-poster)):

Den foreslåede nye foranstaltning gennemføres under følgende budgetposter:

· 13.031600 Konvergens (EFRU)

· 13.031800 Regional konkurrenceevne og beskæftigelse (EFRU)

· 04.0217 Konvergens (ESF)

· 04.0219 Regional konkurrenceevne og beskæftigelse (ESF).

· 13.04.02 Samhørighedsfonden

3.2. Foranstaltningens og de finansielle virkningers varighed

Ingen af de foreslåede ændringer vil have en finansiel virkning. Det øgede behov i 2014 for at dække betalingsanmodninger fra de medlemsstater, der får finansiel støtte, vil blive udlignet ved afslutningen af programmerne i 2017. Denne mekanisme gør det i et vist omfang muligt at fremskynde betalinger i forhold til en situation, hvor der ikke ydes nogen supplerende betalinger. For så vidt angår udsættelse af den automatiske frigørelsesregel kan det have en positiv nettovirkning på de samlede betalingsbevillinger i de kommende år som følge af den reducerede risiko for frigørelse. 3.3. Budgetoplysninger:

Budgetpost || Udgiftens art || Nye || EFTA-bidrag || Bidrag fra ansøgerlandene || Udgiftsområde i de finansielle overslag

13.031600 || Ikke-oblig. || Opdelte || NEJ || NEJ || NEJ || Nr. 1b

13.031800 || Ikke-oblig. || Opdelte || NEJ || NEJ || NEJ || Nr. 1b

04.0217 || Ikke-oblig. || Opdelte || NEJ || NEJ || NEJ || Nr. 1b

13.0402 || Ikke-oblig. || Opdelte || NEJ || NEJ || NEJ || Nr. 1b

04.0219 || Ikke-oblig. || Opdelte || NEJ || NEJ || NEJ || Nr. 1b

4. SAMMENFATNING AF RESSOURCERNE

4.1. Finansielle ressourcer

4.1.1. Sammenfatning af forpligtelsesbevillinger (FB) og betalingsbevillinger (BB)

Følgende tabeller viser de foreslåede foranstaltningers anslåede virkninger fra 2014 til 2017. Da der ikke foreslås nogen nye finansielle ressourcer til forpligtelsesbevillinger, er der ikke indsat tal i tabellerne, men i stedet "n.a.", som står for "ikke relevant". Forslaget er derfor i overensstemmelse med den flerårige finansielle ramme for 2007-2013.

For så vidt angår betalinger kan forslaget om udvidelse af suppleringsmekanismen medføre større refusioner til de berørte medlemsstater, som vil blive udlignet ved afslutningen. På grundlag af betalingsoverslagene fra medlemsstaterne, de supplerende betalinger, der er udbetalt til de berørte medlemsstater i 2012, og betalingsbevillingerne i 2013-budgettet anslås de budgetmæssige behov at være ca. 484 mio. EUR i 2014. Dette beløb vil blive tilbageført ved afslutningen i 2017.

De budgetmæssige virkninger af forslaget om at udsætte den automatiske frigørelse med et år for Rumæniens og Slovakiets vedkommende ændrer ikke de samlede beløb til forpligtelsesbevillinger. Derimod kan det have en positiv nettovirkning på de samlede betalingsbevillinger i de kommende år som følge af den reducerede risiko for frigørelse.

Kommissionen har undersøgt behovet for supplerende betalingsbevillinger og fremsætter hermed forslag om de nødvendige foranstaltninger til budgetmyndigheden.

i mio. EUR (tre decimaler)

Udgiftstype || Punkt || || År n || n + 1 || n + 2 || n + 3 || n + 4 || n + 5 og ff. || I alt

Aktionsudgifter[6] || || || || || || || ||

Forpligtelsesbevillinger (FB) || 8.1 || a || n.a. || n.a. || n.a. || n.a. || n.a. || n.a. || n.a.

Betalingsbevillinger (BB) || || b || n.a. || +0,484 || n.a. || n.a. || -0,484 || n.a. || 0.

Administrative udgifter inden for referencebeløbet[7] || || || ||

Teknisk og administrativ støtte (IOB) || 8.2.4 || c || n.a. || n.a. || n.a. || n.a. || n.a. || n.a. || n.a.

SAMLET REFERENCEBELØB || || || || || || ||

Forpligtelsesbevillinger || || a+c || n.a. || n.a. || n.a. || n.a. || n.a. || n.a. || n.a.

Betalingsbevillinger || || b+c || n.a. || +0,484 || n.a || n.a. || -0,484 || n.a. || 0,000

Administrative udgifter, der ikke er medtaget i referencebeløbet[8] || ||

Personaleressourcer og dermed forbundne udgifter (IOB) || 8.2.5 || d || n.a. || n.a. || n.a. || n.a. || n.a. || n.a. || n.a.

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) || 8.2.6 || e || n.a. || n.a. || n.a. || n.a. || n.a. || n.a. || n.a.

Samlede anslåede finansielle omkostninger ved foranstaltningen

FB I ALT, inkl. udgifter til personaleressourcer || || a + c + d + e || n.a. || n.a. || n.a. || n.a. || n.a. || n.a. || n.a.

BB I ALT, inkl. udgifter til personaleressourcer || || b + c + d + e || n.a. || n.a. || n.a. || n.a. || n.a. || n.a. || n.a.

Samfinansiering

i mio. EUR (tre decimaler)

Samfinansierende organ || || År n || n + 1 || n + 2 || n + 3 || n + 4 || n + 5 og ff. || I alt

…………………… || f || n.a. || n.a. || n.a. || n.a. || n.a. || n.a. || n.a.

FB I ALT, inkl. samfinansiering || a+c+d+e+f || n.a. || n.a. || n.a. || n.a. || n.a. || n.a. || n.a.

4.1.2. Forenelighed med den finansielle programmering

x Forslaget er foreneligt med den gældende finansielle programmering.

¨ Forslaget kræver omprogrammering af det relevante udgiftsområde i de finansielle overslag.

¨ Forslaget kan kræve anvendelse af bestemmelserne i den interinstitutionelle aftale[9] (dvs. fleksibilitetsinstrumentet eller revision af de finansielle overslag).

4.1.3. Finansielle virkninger på indtægtssiden

x Forslaget har ingen indflydelse på indtægterne

¨ Forslaget har finansielle virkninger - virkningerne for indtægterne er som følger:

i mio. EUR (en decimal)

|| || Forud for foranstaltningen [År n-1] || || Efter foranstaltningens iværksættelse

Budgetpost || Indtægter || || [År n] || [n+1] || [n+2] || [n+3] || [n+4] || [n+5][10]

|| a) Indtægter i absolutte tal || || || n.a. || n.a. || n.a. || n.a. || n.a. || n.a.

b) Ændringer i indtægterne || D || || n.a. || n.a. || n.a. || n.a. || n.a. || n.a.

(Angiv hver relevant indtægtsbudgetpost, og indsæt flere rækker i tabellen, hvis der er virkninger for flere budgetposter.)

4.2. Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 8.2.1.

Årlige behov || År n || n + 1 || n + 2 || n + 3 || n + 4 || n + 5 og ff.

Personaleressourcer i alt || n.a. || n.a. || n.a. || n.a. || n.a. || n.a.

5. SÆRLIGE FORHOLD OG MÅL

5.1. Behov, der skal dækkes på kort eller lang sigt

Den vedvarende finansielle og økonomiske krise øger presset på medlemsstaternes finansielle ressourcer, samtidig med at medlemsstaterne skærer ned i deres budgetter. I denne sammenhæng er en smidig gennemførelse af samhørighedsprogrammerne særlig vigtig, når det gælder om at tilføre økonomien kapital. For at sikre, at disse medlemsstater viderefører gennemførelsen af strukturfondenes og Samhørighedsfondens programmer og udbetaler midler til projekter, indeholder forslaget bestemmelser, som giver Kommissionen mulighed for at forhøje betalingerne til medlemsstaterne i den periode, hvor disse er omfattet af støttemekanismerne. Det vil give visse medlemsstater længere tid til at udnytte forpligtelserne for 2011 og 2012.

5.2. Merværdien af EU's engagement og forslagets sammenhæng med andre finansielle instrumenter og eventuel synergi

Forslaget vil gøre det muligt at videreføre gennemførelsen af programmerne, idet der tilføres økonomien penge, og samtidig mindskes byrden for de offentlige udgifter.

5.3. Forslagets mål, forventede resultater og øvrige indikatorer set i forbindelse med ABM-rammen

Målet er at hjælpe de medlemsstater, der berøres mest af den finansielle krise, så de kan videreføre gennemførelsen af programmer på stedet og derved tilføre økonomien kapital.

5.4. Gennemførelsesmetode (vejledende)

Angiv nedenfor, hvilken eller hvilke metoder der er valgt til gennemførelse af foranstaltningen.

· Sammen med medlemsstaterne

6. OVERVÅGNING OG EVALUERING

6.1. Overvågningssystem

Ikke nødvendig, da det er omfattet af den fastsatte kontrol af strukturfonde.

6.2. Evaluering

6.2.1. Forudgående evaluering

Dette forslag er udarbejdet efter anmodning fra kabinettet for formanden for Kommissionen på baggrund af Rådets konklusioner af 8. februar 2013.

6.2.2. Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Ikke relevant

6.2.3. Regler for fremtidige evalueringer og deres hyppighed

Ikke relevant

7. FORHOLDSREGLER MOD SVIG

Ikke relevant

8. RESSOURCER

8.1. Finansielle omkostninger i forbindelse med forslagets mål

Forpligtelsesbevillinger i mio. EUR (3 decimaler)

(Beskrivelse af mål, foranstaltninger og output) || Type output || Gen.snit. omkostn. || År n || År n+1 || År n+2 || År n+3 || År n+4 || År n+5 og ff. || I ALT

Antal output || Samlede omkostninger || Antal output || Samlede omkostninger || Antal output || Samlede omkostninger || Antal output || Samlede omkostninger || Antal output || Samlede omkostninger || Antal output || Samlede omkostninger || Antal output || Samlede omkostninger

OPERATIONELT MÅL NR. 1 Støtte gennemførelsen af de operationelle programmer || || || || || || || || || || || || || || || ||

|| || || || 0,000 || || 0,000 || || || || || || || || || || 0,000

SAMLEDE OMKOSTNINGER || || || || 0,000 || || 0,000 || || || || || || || || || || 0,000

8.2. Administrative udgifter

8.2.1. Personaleressourcer – antal og type

Stillingstyper || || Personale til forvaltning af foranstaltningen ved brug af eksisterende og/eller yderligere ressourcer (antal stillinger/fuldtidsækvivalenter)

|| || År n || År n+1 || År n+2 || År n+3 || År n+4 || År n+5

Tjenestemænd eller midlertidigt ansatte (XX 01 01) || A*/AD || n.a. || n.a. || n.a. || n.a. || n.a. || n.a.

B*, C*/AST || n.a. || n.a. || n.a. || n.a. || n.a. || n.a.

Personale, der finansieres over art. XX 01 02 || n.a. || n.a. || n.a. || n.a. || n.a. || n.a.

Andet personale, der finansieres over art. XX 01 04/05 || n.a. || n.a. || n.a. || n.a. || n.a. || n.a.

I ALT || n.a. || n.a. || n.a. || n.a. || n.a. || n.a.

8.2.2. Opgavebeskrivelse

Ikke relevant

8.2.3. Kilde til personaleressourcer (vedtægtsomfattede)

(Hvis der er tale om mere end en kilde, angives antal stillinger fra hver kilde)

¨ Stillinger, der i øjeblikket er afsat til forvaltningen af programmet, og som skal erstattes eller forlænges

¨ Stillinger, der er forhåndsallokeret i forbindelse med APS/FBF-proceduren for år n

¨ Stillinger, hvorom der skal ansøges i forbindelse med den næste APS/FBF-procedure

¨ Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)

¨ Stillinger, der er nødvendige i år n, men ikke forudset i APS/FBF-proceduren for det pågældende år

8.2.4. Andre administrative udgifter, der er medtaget i referencebeløbet (XX 01 04/05 – udgifter til administrativ forvaltning)

i mio. EUR (tre decimaler)

Budgetpost (nummer og betegnelse) || År n || År n+1 || År n+2 || År n+3 || År n+4 || År n+5 og ff. || I ALT

1 Teknisk og administrativ bistand (herunder personaleudgifter) || || || || || || ||

Forvaltningsorganer || n.a. || n.a. || n.a. || n.a. || n.a. || n.a. || n.a.

Anden teknisk og administrativ bistand || n.a. || n.a. || n.a. || n.a. || n.a. || n.a. || n.a.

- intern || n.a. || n.a. || n.a. || n.a. || n.a. || n.a. || n.a.

- ekstern || n.a. || n.a. || n.a. || n.a. || n.a. || n.a. || n.a.

Teknisk og administrativ bistand i alt || n.a. || n.a. || n.a. || n.a. || n.a. || n.a. || n.a.

8.2.5. Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (tre decimaler)

Arten af personaleressourcer || År n || År n+1 || År n+2 || År n+3 || År n+4 || År n+5 og ff.

Tjenestemænd og midlertidigt ansatte (XX 01 01) || n.a. || n.a. || n.a. || n.a. || n.a. || n.a.

Personale finansieret over artikel XX 01 02 (hjælpeansatte, nationale eksperter, kontraktansatte osv.) (oplys budgetpost) || n.a. || n.a. || n.a. || n.a. || n.a. || n.a.

Samlede udgifter til personaleressourcer og dermed forbundne udgifter (IKKE medtaget i referencebeløbet) || n.a. || n.a. || n.a. || n.a. || n.a. || n.a.

Beregning – tjenestemænd og midlertidigt ansatte

Der henvises om fornødent til punkt 8.2.1.

n.a.

Beregning – personale, der finansieres over art. XX 01 02

Der henvises om fornødent til punkt 8.2.1.

n.a.

8.2.6. Andre administrative udgifter, der ikke er medtaget i referencebeløbet

i mio. EUR (tre decimaler)

|| År n || År n+1 || År n+2 || År n+3 || År n+4 || År n+5 og ff. || I ALT

XX 01 02 11 01 – Tjenesterejser || n.a. || n.a. || n.a. || n.a. || n.a. || n.a. || n.a.

XX 01 02 11 02 – Møder og konferencer || n.a. || n.a. || n.a. || n.a. || n.a. || n.a. || n.a.

XX 01 02 11 03 – Udvalg || n.a. || n.a. || n.a. || n.a. || n.a. || n.a. || n.a.

XX 01 02 11 04 – Undersøgelser og høringer || n.a. || n.a. || n.a. || n.a. || n.a. || n.a. || n.a.

XX 01 02 11 05 - Informationssystemer || n.a. || n.a. || n.a. || n.a. || n.a. || n.a. || n.a.

2 Andre forvaltningsudgifter i alt (XX 01 02 11) || n.a. || n.a. || n.a. || n.a. || n.a. || n.a. || n.a.

3 Andre udgifter af administrativ karakter (angiv hvilke, herunder budgetpost) || n.a. || n.a. || n.a. || n.a. || n.a. || n.a. || n.a.

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) || n.a. || n.a. || n.a. || n.a. || n.a. || n.a. || n.a.

Beregning – Andre administrative udgifter, der ikke er medtaget i referencebeløbet

n.a.

[1] Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999

[2] EUT L af, s..

[3] EUT L af, s..

[4] EUT L 337 af 20.12.2011, s. 5.

[5] EUT L 210 af 2006, s. 25.

[6] Udgifter, som ikke henhører under kapitel xx 01 i afsnit xx.

[7] Udgifter inden for artikel xx 01 04 i afsnit xx.

[8] Udgifter henhørende under kapitel xx 01 undtagen artikel xx 01 04 og xx 01 05.

[9] Se punkt 19 og 24 i den interinstitutionelle aftale.

[10] Indsæt flere kolonner, hvis foranstaltningen varer længere end 6 år.